Odense Adresse-Contoirs Efterretninger, 1812-11-26
Af en Hs. Maj. forelagt Beretning fra Forstanderer, for Kbhvns Døvstummeinstitut sees, at Elevernes Antaden 28 Januar 1812 var 36; Af 4 Konfirmerede er een modtagen af sin Fader, een sat i Lære hos en Skrædermester, som har lovet at gjøre ham til Svend om 3 Aar, og de 2 andre ansatte ved Stiftelsens egen Fabrik Betydelige Udvidelser og Forbedringer have fundet Sted, ved de i Gang værende Arbeider, og forskjellige Menneskevenner have ydet frivillige Bidrag til Stiftelsens Fremme. Dannebrogsmand, Mekanikus Vindstrup har skjænket en Valsemaskine af 200 Rdlrs. Værdie, svensk Kammerherre, Baron Bennet har i Helsingøer ladet aflevere 50 Enebærblokke til Stiftelsens Arbeider; østerrigsk Gesandtskabspræst Holzførster har foræret Jnstitutet Bonnets spanske Værk over Døvstumme-Underviisningen, det ældste og sjeldneste man har, hvoraf der, foruden dette, kun existerer et Exemplar her i Kjøbenhavn; desuden have endeel af Kjøbenhavns Handlende frivilligen paataget sig at subskribere til en Fond for denne saa velgjørende og i disse Tider Tilstød behøvende Stiftelse, for hvilken Subskription Grosserer Trier, Medlem af Handelshuset Meier & Trier, og Mægler Holten, Ridder af Dannebrogen, have draget Omsorg; men da den endnu ikke er sluttet, kan Resultatet først i sin Tid blive meddeelt. Hr. Christopher Hansteen, Lærer i Mathematik ved Frederiksborgs lærde Skole, er den eneste, som af de for Aaret 1811 af det Kgl. Videnskabers Selskab, udsatte Priisopgaver har vundet Selskabets Medaille i Guld, for Besvarelsen af det i den mathematiske Klasse, udsatte Spørgsmaal, om at udfinde en fastere, vissere og paa Erfaring grundet Theorie om Magnetnaalens saavel Misviisning som Helding, end den hidtil bekjendte. Det er - hedder det i Bekjendtgjørelsen herom - Selskabet meget kjært, at det ved denne Leilighed har lært at kjende denne lærde og og talentfulde unge Mand fra en saa fordeelagtig Side." Til Selskabets andre Arbeider og Forhandlinger hører Følgende: Paa Trykningen af dets Skrivters 6te Binds 2det Hefte er der begyndt. For at kunne udgive det af den lærde Jslænder Olafsen ny udarbeidede Haandskrivt af hans under Bombardementer 1807 ødelagte Supplementer til Jhres Glossarium Sviogothicum, har Selskabet underhandlet med tvende af vore beste Forlæggere og Bogtrykkere; men uagtet det har budet 20 Rd. til Trykningshielp for hvert Ark og paa nogle faa Exemplarer nær overladt den hele øvrige Fordeel til Forlæggeren, har Jngen villet paatage sig Trykningen, hvorfor dette Værks Udgave maa udsættes til heldigere Tider. Vor allernaadigste Konge, som ved alle Leiligheder med sand Kongelig Gavmildhed understøtter videnskabelige Foretagender og Videnskabernes Dyrkere, har, paa Selskabets Ansøgning, under 21 Mai. d. A. allernaadigst bevilget, at Udgivterne for de Guldmedailler, som Selskabet aarligen udlover for trende Priis opgaver, maae, indtil videre, og for saavidt de formedelst nærværende høie Kours overstige 100 Rd. dsk. Kour. for hver Medaille, udbetales af Hs. Majestæts Kasse. Ligesaa har Hs. Maj. under 14 Octbr. 1811, istedetfor de sædvanlige 250 Rd., bevilget 2000 Rd. extraordinairt af Allerhøistsammes Kasse til Stikning af det geografiske General Carte over Nørre-Jydland, hvorpaa Hr. Kobberstikker Angelo arbeider med saa megen Flid og Ufortradenhed, at det allerede er afkopieret paa Kobberpladen og Ersningen fuldført. Derefter maa Opstikningen af beggede fynske Cartet foretages, hvoraf imidlertid ingen Aftryk kan gjøres Af Special-Cartet over Kjøbenhavns Amt besørges en ny og efter de i sidste 50 Aar skeete Forandringer forbedret Udgave. Af den danske Ordbog har man, formedelst Papirets og Trykningens Kostbarhed, udsat Trykningen af Bogstaver, K, indtil Manuskrivtet bliver aldeles færdigt. Med de andre Bogstavers Revision og Udarbeidelse er det imidlertid ogsaa gaaet rask fremad, og til Bogstavet Ver endog lovet klassiske Bidrag fra Hs. Excell. Geheime-Konfer rentsraad Malling.